I februar 2011 blev Birthe Rønn Hornbechs stilling som integrationsminister belastet af oplysninger om, at hun siden oktober 2008 skulle have været vidende om, at den danske stat handlede i strid med 2 FN-konventioner: Børnekonventionen og konventionen om statsløshed. Mens Børnekonventionen giver børn (0 – 18 år) født i Danmark med statsløse forældre ret til dansk statsborgerskab efter ansøgning, giver [[FN´s konvention om statsløse]] statsløse unge mellem 18 og 21 år ret til at blive danske statsborgere, hvis de er født og opvokset i Danmark og ikke har begået alvorlig kriminalitet. Alligevel nægtede de danske integrationsmyndigheder i mange år at give statsborgerskab til blandt andet 30 statsløse palæstinensere, der havde søgt herom efter reglerne, ligesom de statsløse konsekvent blev fejlinformeret om deres rettigheder.<ref>[http://www.nyidanmark.dk/NR/rdonlyres/3BF66A68-D192-43A2-9E77-AD455948AE60/0/redegorelse_stm_statslose.pdf Redegørelse til statsministeren om Integrationsministeriets behandling af ansøgninger om indfødsret fra statsløse personer født i Danmark] {{Webarchive|url=https://web.archive.org/web/20140518103203/http://www.nyidanmark.dk/NR/rdonlyres/3BF66A68-D192-43A2-9E77-AD455948AE60/0/redegorelse_stm_statslose.pdf |date=18. maj 2014 }} Ministeriet for Flygtninge, Indvandrere og Integration, 7. marts 2011</ref> Oppositionen krævede i forbindelse med [[statsløse-sagen]] Hornbechs afgang som minister.
Levende_personer Personbillede_savnes Litteratur Politik Samfund Kommunikation Kultur Hobby Organisationer Sikkerhed Uddannelsesinstitutioner Kriminalitet Migration Ledere